109 



61. 



Illustrissimo Viro 

 DD. I. B. AYMEN 



Medico Bordeausensi 



s. pl. d. 



Car: Linnaeus 



Arch. Reg. suec. 



Equ: aur: de stell. pol. 



Tuas Vir illustris literas hodie cum tabellario habui, et quam- 

 vis Te ex facie non noveram, novi tamen facil e ex ingenio et 

 manu. 



Quas a me petiisti plantas lubenter mittam, praesertim alpinas 

 lapponiae primum habebis, quum discipulus meus eras iter in 

 Lapponiam suscipiat, et ego mittam quamprimum redeat omnes 

 species. 



Dicis Te possidere 6000 plantas exsiccatas, certe si eas habeas 

 Tibi gratulor; missas accepi plantas facile a toto orbe, nec dum 

 6000 obtinui. 



Philosophiam Botanicam mittam; mirum quod nullus in Ger- 

 mania legat illum librum, sed in Gallia multi; indicio Germanos 

 Botanicen studere non solide. 



Salviniam ego non vidi vivam, mutilum specimen siccum 

 possideo. 



Pilularia et Lemma B. Juss: ad Filices remitti debere dudum 

 est quod ex B. Jussieu didici ^, et Pilulariam dein copiose legi. 



Lemnam meam ad Callitrichem propius accedere a Te hodie 

 primus didici, et tua fide innixus mox referam. 



Ludwigiam et Jussieam esse unius generis non agnosco, at 

 vero ad eundem ordinem pertinere concedam; est enim et alia 

 differentia in fructu. 



Sauvagesiam numquam vidi vivam, tantura unicum specimen 

 volante manu evolvi, potui facile errare; errorem dudum intel- 

 lexi, et correxi in priori tomo specierum plantarum, qui nuper 

 prodiit^. si posses mittere specimen mihi föret gratissimum. 



Plukenetiae genus lubentissime noscem[!] quum de eo nil magis 

 novi, quam quae ex Plumiero potui eruere. ter quaeso communices 

 characterem quanto ocyus. 



